ΓΡΑΠΤΗ ΕΡΩΤΗΣΗ E-0622/96 υποβολή: Josι Torres Couto (PSE) προς την Επιτροπή (13 Μαρτίου 1996)

Θέμα: Ευρωπαϊκό Κοινωνικό Ταμείο 1986/1996 (υπεργολαβία)

Η Επιτροπή κάνει λόγο, μέσω της ΓΔ V, για προβλήματα ως προς την προσφυγή αρμόδιων για την επαγγελματική κατάρτιση φορέων στην υπεργολαβία. Ζητώ από την Επιτροπή διεξοδική και σαφή ενημέρωση σχετικά με τις ρυθμίσεις και τους γραπτούς κανονισμούς που, από το 1986 έως σήμερα, ρυθμίζουν, περιορίζουν ή εμποδίζουν την προσφυγή στην υπεργολαβία, και εμπεριστατωμένη τεκμηρίωση της θέσης της ως προς το σημαντικό και λεπτό αυτό θέμα.

Απάντηση του κ. M. Flynn εξ ονόματος της Επιτροπής (22 Μαΐου 1996)

Ο δημοσιονομικός κανονισμός που εφαρμόζεται στο γενικό προϋπολογισμό των Ευρωπαϊκών Κοινοτήτων προβλέπει στο άρθρο 2 αυτού ότι οι πιστώσεις πρέπει να χρησιμοποιούνται σύμφωνα με τις αρχές της καλής οικονομικής διαχείρισης και κυρίως της εξοικονόμησης χρημάτων και της σχέσης μεταξύ κόστους και αποτελεσματικότητας ((EE L 356 της 31.12.1977, όπως τροποποιήθηκε (EE L 240 της 7.10.1995).)).

Όσον αφορά τα πιστοποιημένα ποσά, αυτά πρέπει να βασίζονται στο πραγματικό κόστος που θα αιτιολογείται με λογαριασμούς ή δικαιολογητικά αντίστοιχης αξίας. Στις καταστάσεις κατά τις οποίες ο επιχειρηματικός φορέας αγοράζει αγαθά ή υπηρεσίες είναι απαραίτητο να πραγματοποιείται η συναλλαγή σύμφωνα με τα κριτήρια της διαφάνειας και ο πάροχος των υπηρεσιών να έχει επιλεγεί σύμφωνα με τους κανόνες του ανταγωνισμού. Για να θεωρηθεί ως επιλέξιμη μια δαπάνη πρέπει να πληροί ταυτόχρονα όλα τα ακόλουθα κριτήρια:

- να προβλέπεται στην εθνική και στην κοινοτική ρύθμιση 7

- να έχει προβλεφθεί και εγκριθεί στην αίτηση συνδρομής 7

- το ύψος της να μην υπερβαίνει την αξία που εγκρίθηκε αρχικά 7

- να αιτιολογείται με αποδεικτικό έγγραφο 7

- να είναι απαραίτητη και νόμιμη.

Λόγω απουσίας νομικών κανόνων και γραπτής ρύθμισης που να αναφέρονται ειδικά στην υπεργολαβία στον τομέα του Ευρωπαϊκού Κοινωνικού Ταμείου (ΕΚΤ), οι δαπάνες που προκύπτουν από υπεργολαβίες πρέπει να εκτιμώνται βάσει αυτών των αρχών. Κατ' αυτό τον τρόπο, δεν είναι επιλέξιμες συγκεκριμένα οι αδικαιολόγητες αυξήσεις δαπανών που οφείλονται σε:

- αλλεπάλληλες ή αδικαιολόγητες υπεργολαβίες, οι οποίες δεν αυξάνουν την αξία του αγαθού ή της υπηρεσίας και έχουν ως αποτέλεσμα μόνο τη διόγκωση της δαπάνης 7

- υπεργολαβίες που δημιουργούν υπερβολικά μεγάλα περιθώρια κέρδους, τα οποία δεν θα υπήρχαν αν ο επιχειρηματικός φορέας είχε σεβασθεί τους κανόνες της καλής οικονομικής διαχείρισης 7

- συμβάσεις κατά τις οποίες τα ποσά που πρέπει να καταβληθούν σε μεσάζοντες εκφράζονται σε ποσοστό των συγχρηματοδοτούμενων ποσών.

Η Επιτροπή προσπαθεί να εξασφαλίσει, εφόσον είναι απαραίτητο με ελέγχους για την προέλευση του κόστους, τη νομιμότητα του κόστους που της υποβάλλεται.

Η εφαρμοστέα κοινοτική ρύθμιση είναι η ακόλουθη:

- κανονισμός (ΕΟΚ) αριθ. 2950/83 του Συμβουλίου της 17.10.1983 για την εφαρμογή της απόφασης 83/516/ΕΟΚ για την αποστολή του ΕΚΤ ((EE L 289 της 22.10.1983.)) 7

- κανονισμός (ΕΟΚ) αριθ. 4253/88 του Συμβουλίου της 19.12.1898 για διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων διαρθρωτικών ταμείων μεταξύ τους, καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφισταμένων χρηματοδοτικών οργάνων ((EE L 374 της 31.12.1988.)) 7

- κανονισμός (ΕΟΚ) αριθ. 4255/88 του Συμβουλίου της 19.12.1988 για διατάξεις εφαρμογής του κανονισμού (ΕΟΚ) αριθ. 2052/88 όσον αφορά το ΕΚΤ (3) 7

- κανονισμός (ΕΟΚ) αριθ. 2082/93 του Συμβουλίου της 20.07.1993 για την τροποποίηση του κανονισμού (ΕΟΚ) αριθ. 4253/88 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων διαφόρων διαρθρωτικών ταμείων μεταξύ τους, καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφισταμένων χρηματοδοτικών οργάνων (3) 7

- κανονισμός (ΕΟΚ) αριθ. 2084/93 του Συμβουλίου της 20.07.1993 για την τροποποίηση του κανονισμού (ΕΟΚ) αριθ. 4255/88 για διατάξεις εφαρμογής του κανονισμού (ΕΟΚ) αριθ. 2052/88 όσον αφορά το ΕΚΤ ((EE L 193 της 31.07.1993.)).